OpenLLM-France/wikimedia huggingface dataset:
# Luigi Lilio

Luigi Lilio (1510-1576), Luigi Giglio edo Aloysius Lilius ere deitua, italiar medikua, filosofoa, astronomo eta kronologoa izan zen. 1582. urtean hartutako egutegi gregorianoaren oinarria osatu zuen proposamenaren (aldaketak egin ondoren) "egile nagusia" izan zen.
Lilius Ilargiko kraterra, bere ohoretan izendatua izan zen. Informatika-zientzian, Liliar data 1582ko urriaren 15ean egutegi gregorianoa hartu zenetik igarotako egun kopurua da.

## Bizitza eta lana

Oso gutxi dakigu bere gaztaroari buruz. Calabrian edo Ciròn jaio zela uste dugu. Medikuntza eta astronomia ikasi zuen Napolin eta ikasketak amaitu zituenean, Carafa kondearen zerbitzura sartu zen. Lilio Veronan bizi izan zen eta 1576an hil zen. Ez zuen pertsonalki aurkeztu bere egutegia aldatzeko proposamena, nahiz eta, garai hartan, Lilio oraindik bizirik zegoen.
2010ean, Lilioren jaiotzaren 500. urteurrena ospatu zen, hainbat jarduera antolatu ziren (bereziki astronomo italiarrek), bere lan bikaina aitortzeko asmoz.

## izen-emailea

* Lilius Ilargiko kraterrak izen hori hartzen du bere oroitzapenean.
* 2346 Lilio asteroideak ere bere izena oroitzen du.

## Erreferentziak

* ↑ "Lilius". Gazetteer of Planetary Nomenclature. USGS Astrogeology Research Program.
* Datuak: Q436097
* Multimedia: Luigi Lilio / Q436097
# Luigi Lunari

Luigi Lunari (Milan, 1934ko urtarrilaren 3-ib., 2019ko abuztuaren 15) idazle italiar ezaguna, egile garaikideen artean garrantzitsuenetariko bat.

## Biografia

Jurisprudentziaz doktorea, Sienako Accademia Musicale Chigianan musika ikasketak egin zituen, tartean Franco Ferrararekin. Unibertsitatean irakasle, literatura kritikari eta saiakeren egile, bere lan handiena antzerki munduan egin zuen. 1935an Laura Pollaroli-rekin ezkondu zen. 1961tik 1982ra, Paolo Grassi eta Giorgio Strehlerrekin batera, Piccolo Teatro di Milanon lagundu zuen. Antzerki garaikidearen benetako espezialista zen.
Egile bezala agian bere lan ezagunenak Il Senatore Fox eta Nel nome del padre, benetako satira politikoak. 1994an Tre sull'altalena atzezlanak arrakasta handia izan zuen, hogei hizkuntzetara itzulita izanik. Lunari bera ere itzultzaile, Rizzole argitaletxearentzat Molière egilearen obra osoa italierara eraman zuen. Garrantzitsuak izan ziren, bestetik, idatzi zituen saiakerak, besteak beste, Lawrence Olivier (1959), Il movimento drammatico irlandese (1960).

## Sariak

* 1994: SIAE Autore dell'anno, urteko egilea
* 1996: Salvo Randone saria
* 2017: Cavaliere Ordine al Merito della Repubblica Italiana

## Obra
### Antzezlanak

* Giovanna (1952)
* Tarantella con un piede solo (1958)
* Gli ingannati (1963)
* L'incidente (1966)
* Non so, non ho visto, se c'ero dormivo (1966)
* Non spingete, scappiamo anche noi! (1967)
* I contrattempi del tenente Calley (1973)
* Il senatore Fox (1979)
* Storia d'amore (1982)
* La stagione del garofano rosso (1987)
* Sogni proibiti di una fanciulla in fiore (1987)
* Tre sull'altalena (1989)
* L'uomo che incontrò se stesso (1995)
* Nel nome del padre, antzerki opera (1997)
* La barca di Platone, ovvero Somnium Platonis (1998)
* Rosso profondo (1999)
* Contributi alla storia della letteratura italiana del 300 (2002)
* Sotto un ponte, lungo un fiume... (2004)
* Elisabetta e il suo pirata (2004)
* Tutti gli uomini di Annalisa (2005)
* Er padre de li santi, ovvero I monologhi del cazzo (2005)
* Il canto del cigno (2006)
* L'ultima vittoria (2013)
* Amor sacro, amor profano (2014)
* Tutto per bene (2015)

## Eleberria

* Il Maestro e gli altri (1990)

### Beste testu batzuk

* L'Old Vic di Londra (1959)
* Laurence Olivier (1959)
* Il movimento drammatico irlandese (1960)
* Henry Irving e il teatro inglese dell'Ottocento (1962)
* Il teatro irlandese. Storia e antologia (1961)
* Breve storia del teatro (1999)
* Cento trame del teatro italiano (1993)
* Il teatro veneto (2003)
* Essere o non essere. Storia e antologia del monologo (2007)
* Breve storia della musica. Da Orfeo a Michael Jackson (2010)

## Erreferentziak

* ↑ https://web.archive.org/web/20081120215721/http://archivio.piccoloteatro.org/
* ↑ https://web.archive.org/web/20190818105433/http://www.luigilunari.com/it/biografia
* ↑ https://www.quirinale.it/onorificenze/insigniti/349163

## Kanpo loturak

* (Italieraz) (Frantsesez):Egilearen webgune ofiziala.
* Datuak: Q1097664
# Luigi Luzzatti

Luigi Luzzatti (Venezia, 1841eko martxoaren 1a - Erroma, 1927ko martxoaren 29a) italiar finantzari, ekonomialari politiko, filosofo sozial, legelari eta politikaria izan zen. Italiako lehen ministroa izan zen 1910etik 1911ra.
Familia judu aberats eta kultu batean jaio zen. Paduako Unibertsitatean zuzenbidea ikasi ondoren, kreditu-kooperatibak ezarri zituen Venezian. Hori dela eta, Austriako gobernuak Veneziatik alde egitera behartu zuen. 1863an irakasle postua lortu zuen Milango Teknologia Institutuan. Gero irakasle izan zen Paduan eta Erroman.
1865ean Milango Herri Bankua sortu zuen. Dio nella libertà (Jainkoa askatasunean) liburua idatzi zuen, non erlijio-askatasunaren alde hitz egiten zuen.
Ogasun eta Nekazaritza, Industria eta Merkataritza ministroa izan zen. 1910eko martxoan lehen ministro izendatu zuten Sidney Sonninok dimisioa eman ondoren. Urtebete geroago, dimisioa eman zuen, hauteskundeak erreformatzeko proposamen batek porrot egin ostean.
* Datuak: Q710026
* Multimedia: Luigi Luzzatti / Q710026
# Luigi Nono

Luigi Nono (Venezia, Italia, 1924 – 1990) musikagilea izan zen. Musika elektronikoko, aleatorioko eta serialeko konpositore nagusia izan zen Italian. Nonoren lan askotan gizarte-kezkak eta politika-auziak biziki islatzen dira.

## Bizitza

Veneziako kontserbatorioan egin zituen musika-ikasketak G.F. Malipierorekin, B. Maderna abangoardiako musikagilearekin eta H. Scherchen zuzendari famatuarekin osatu zituen. Europako eta Ameriketako musika-eskola askotako irakaslea izan zen. Ahotserako idatzi zituen lanek garrantzi handia izan zuten haren belaunaldiko musikaren barruan, eta azken aldian serialismoa baztertu eta bitarteko elektroakustikoetara jo zuen.
Lan aipagarriak ditu, besteak beste: Polifonica-monodia-ritmica (1951); Epitaffo per Federico García Lorca (1952); II canto sospeso (1959); Intolleranza (1960); Bizitza eta maitasun kantuak (1962); La fabrica illuminata (1965); Gogora ezazu Auschwitzen egin zizutena (1965); Per Bastiana Tai-yang Cheng (Bastianarengatik eguzkia sortzen da, 1967); Contrappunto dialettico alla mente (1968, Adimenaren kontrapuntu dialektikoa); Eta orduan ulertu zuen (1970); Al gran sole carico d´amore (1972-1975, Maitasunez beteriko eguzkipean) opera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q160451
* Multimedia: Luigi Nono (composer) / Q160451
# Luis Bergaretxe

Luis Bergaretxe Maruri (Balmaseda, 1910eko maiatzaren 16a - Bilbo, 1994ko irailaren 9a) bizkaitar futbolari eta enpresaria izan zen, erdilari moduan aritu zuena. Fernando bere anaia futbolari ere izan zen.

## Biografia

Santiago Bergaretxeren eta Adelaida Maruriren semea, umetan Deustun bizi zen. Merkataritza-irakasle izateko ikasi zuen eta Akronera joan zen Estatu Batuetan enpresa handien zuzendaritzan trebatzera.
Europara itzulita, bere kirol bizitza hasi zuen eta Firestonen lan egin zuen. Ignacio bera anaiarekin elkartean, Bergareche y Compañía S.A. sortu zuen.
1945ean hasi zen kazetaritza munduan, "El Correo Español" egunkariko kontseilari izendatu zutenean. Gero, egunkaria ere zuzenduko zuen.
Enpresa-mundua alde batera utzita, bere energiaren zati handi bat kirolaren mundura bideratu zuen. 1929-1930 urteen artean Athletic Clubeko koloreekin jokatu zuen futbol ligan. Errege Kopan, debutatu zuen CD Castellónen aurkako partida batean. 1940an boxeo ekitaldiak antolatu zuen. 1944an pala motzeko Espainiako txapeldunordea izan zen eta Alejandro Echevarria koinatuarekin batera, Espainiako Itzuliaren zuzendaria izan zen 1978 arte.

## Ibilbidea

| Kluba | Urtea(k) |
| Athletic Club | 1928-1929 |
| Real Madrid | 1929-1930 |
| Racing de Madrid | 1930-1931 |
| Getxo Kirol Kluba | 1934-1936 |
| Indautxu Kirol Elkartea | 1940-1941 |

## Palmaresa

| Txapeleketa | Kluba | Urtea |
| Bizkaiko Herrialde Txapelketa | Athletic Club | 1928-29 |

## Erreferentziak

* ↑ (Gaztelaniaz) «Luis Bergareche presidente de honor del grupo Correo» El País 1994/09/10.
* ↑ Athletic Club
* Datuak: Q106322985
# Luis Beristáin

Luis Beristáin (Mexiko Hiria, Mexiko, 1918ko ekainaren 20a – Ib., 1962ko apirilaren 1a) mexikar aktorea izan zen.

## Biografia

Aktore izan aurretik, kontulari lanetan aritu zen. Antzerkian aktore gisa debutatu zuen 1943an "El que recibe las bofetadas" antzezlanean eta zineman "La selva de fuego" filmean 1945ean, gero telebistan lan egin zuen. Aktore izateaz gain, zuzendaria izan zen. Hiru aldiz ezkondu zen. Bere lehen emaztea María Robles Charles izan zen, eta harekin hiru seme-alaba izan zituen: María Cecilia, Ana María eta Luis. Bere azken emaztea Dolores Beristain aktorea izan zen eta harekin bi seme izan zituen Arturo eta Francisco Beristain, biak aktoreak.
Batez ere bigarren mailako aktorea izatea izan zuen ezaugarri, eta María Tereza Montoya, Silvia Pinal, Carlos Orellana, Enrique Rambal, Meche Barba, etab. 1961ean, bere azken filma egin zuen: "El Ángel Exterminador" Luis Buñuelek zuzendua.

## Heriotza

Luis Beristáin 1962ko apirilaren 1ean hil zen bihotzekoak jota, Mexiko Hirian, 43 urte zituela.

## Kanpo estekak

* Datuak: Q18590588
# Luis Batlle Berres

Luis Conrado Batlle Berres ( Montevideo, 1897ko azaroaren 26a - Ib., 1964ko uztailaren 15a) politikari eta kazetari uruguaitarra izan zen. 1947ko abuztuaren 2tik 1951ko martxoaren 1era Botere Betearazlea egikaritzen ari zen presidentea. "Neobatllismo" bezala ezagutzen den korronte politikoaren sortzailea izateagatik da ezaguna. "Batlleren adarrak" bezala ezagutzen den arkitektura lana, bere omenezko monumentu bat da. Batlleren eskuak altxatuta hitzaldi baten ondoren irudikatzen du.

## Kanpo estekak

* Datuak: Q728925
* Multimedia: Luis Batlle Berres / Q728925
# Luis Beltrán Guerrero

Luis Beltrán Guerrero (Carora, Venezuela, 1914ko urriaren 11 – Caracas, Venezuela, 1996ko maiatzaren 16a) venezuelar poeta eta saiakeragilea izan zen.

## Lana

Haren obran, hala poesia-lanetan nola saiakeretan, oso nabaria da klasikoen ezagutza eta Rubén Daríoren eragin estetikoa. Hitz lauzko lanetan era askotako gaiez idatzi zuen. Aipagarria da, adibidez, Venezuelako ideien historiari eskainitako lekua Perpetua heredad (1965, "Landa betierekoa") liburuan. Politikari buruzko saiakerak El tema de la revolución (1970, "Iraultzaren gaia") liburuan bildu zituen. Liburu horrek Literaturako Sari Nazionala irabazi zuen argitaratu zen urtean bertan.
Estetikaz eta literaturaz ere idatzi zuen: Humanismo y romanticismo modernistas (1978, "Humanismo eta erromantizismo modernistak"). Bestalde, eguneroko bizitzari buruzko kronika bat idatzi zuen: Candideces (1962-1995, "Lañotasunak"). Poesia ez zuen hainbeste idatzi, baina hitz lauzkoa adinakoa da kalitatez: Secretos en fuga (1942, "Sekretuak ihesbidean"), Posada del Ángel (1954, "Aingeruaren ostatua"), El Visitante (1958, "Bisitaria"), Tierra de Promisión (1959, "Agindutako lurra"), Poesía electa (1962, "Poesia hautatua") eta Obra Poética (1977, "Obra poetikoa"). Saiakera-lan guztiak Prosa crítica (1983, "Prosa kritikoa") liburuan bilduta daude, eta bere literatura lanak, berriz, Ensayos y poemas (1994, "Saiakerak eta poemak") liburuan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12262656
# Luis Beaumontekoa

Luis Beaumontarra Nafarroako zenbait nobleren izena izan zen:
* Luis I.a Beaumontarra (1341-1376), Filipe III.a Nafarroakoaren eta Joana II.a Nafarroakoaren Nafarroako errege-erreginen semea.
* Luis II.a Beaumontarra (1412-1462), Luis I.a Beaumontarraren biloba, Joana Nafarroakoarekin ezkondu zena.
* Luis III.a Beaumontarra (?-1508), Luis II.a Beaumontarraren semea eta Leringo bigarren kondea.
* Luis IV.a Beaumontarra (?-1530), Luis III.a Beaumontarraren semea eta Leringo hirugarren kondea.
* Luis V.a Beaumontarra (?-1565), Luis IV.a Beaumontarraren semea eta Leringo laugarren kondea.

## Kanpo estekak

* (Gaztelaniaz)Leringo kondeen genealogia
# Luis Azanza

Luis Azanza Mendia (Iruñea, 1961eko maiatzaren 13a - Iruñea, 2021eko abenduaren 14a) nafar argazkilaria izan zen.

## Ibilbidea

1980ko hamarkadaren hasieran ekin zion argazki kazetaritzan, eta denera 40 urtez jardun zuen horretan, lana beti Nafarroan eginez. Haren lanak makina bat egunkaritan eta aldizkaritan argitaratu ziren, tartean Euskaldunon Egunkaria-n; El País, Diario 16, El Diario Vasco eta Deia egunkariek ere plazaratu zituzten haren argazkiak, baita beste zenbait kazetak ere.
Azkeneko hamar urteetan, ilustrazioan eta diseinuan ere ibili zen, bere bikotekide Berta Bernarterekin sortu zuen Aloa komunikazio agentzian. Nestor Basterretxea. Aranzazu dokumentala egin zuen. Zenbait argazki erakusketa jarri zituen; azkena, 2019ko udan, Universo SF, Iruñeko Sanferminetako hogei argazki handiz osatua.
2021eko abenduaren 14 hil zen, minbiziak jota, 60 urte zituela.

## Erreferentziak

* 1 2 Urkizu, Urtzi. Iruñerriko gertakizunei klik egin zien. Berria, 2021eko abenduak 16, CC BY-SA 4.0, berria.eus (Noiz kontsultatua: 2021-12-18).
* ↑ Luis Azanza argazkilari iruindarra zendu da. Euskalherria Irratia, 2021eko abenduak 15, euskalerriairratia.eus (Noiz kontsultatua: 2021-12-18).

## Kanpo estekak

* (Gaztelaniaz) Luis Azanzaren webgunea, luisazanza.com
* Datuak: Q110189340
# Luis Barragán

Luis Barragán Morfin (Guadalajara, Mexiko, 1902ko martxoaren 9a - Mexiko Hiria, 1988ko azaroaren 22a) XX. mendeko mexikar arkitektorik garrantzitsuenetakoa zen.
Ingeniari titulua 1923an lortu ondoren, Europan zehar luze bidaiatu zuen, batez ere Espainia, Maroko eta Frantzian zehar, non Parisen Le Corbusierren hitzaldietan egon zen.
Geometria zehatz eta sendo bat erabiltzen du lekuaren izate naturala atzeman eta ordenatzeko. Bertan bolumen biluz eta emankorrek Mexikoko argi eta koloreei ahalmen osoa ematen diete.
1980an Pritzker Saria jaso zuen.

## Lan garrantzitsuak

Luis Barraganen etxe eta estudioa$^1$ UNESCOren gizateriaren ondarea :
| Mota | Kulturala |
| Irizpideak | i, ii |
| Erreferentzia | 1136 |
| Kokalekua | Mexiko |
| Eskualdea$^2$ | Latinoamerika eta Karibea |
| Izen ematea | 2004 (XXVIII. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
* 1947: Luis Barragánen etxea eta estudioa, Tacubaya, Mexiko Hiria (2004ean UNESCO erakundeak Kultura Ondare Mundialaren zerrendan sartu zuen)
* 1954: Antonio Galvezen etxea, San Angel
* 1955: Convento de las Capuchinas Sacramentarias kometuaren zaharberritzea, Tlalpan, Mexiko
* 1957: Naucalpan Hiri Sateliteko Dorreak, Mexiko Hiria (Matias Goeritz eskultorearekin batera)
* 1964: Lomas Verdes bizitegiak, Naucalpan, Mexiko Hiria (Sordo Madaleno arkitektoarekin batera)
* 1975 – 1977: Gilardi etxea

## Kanpo loturak

* Barragan Fundazioa - Luis Barragánen agiritegia
* Barragánen biografia Pritzker sarien web gunean
* Datuak: Q243295
* Multimedia: Luis Barragán / Q243295
# Luis Bayón

Luis Bayón Herrera (Bilbo, 1889ko irailaren 23a - Buenos Aires, 1956ko martxoaren 30a) bizkaitar zinema zuzendari eta gidoilaria izan zen. Argentinan egin zuen bere ibilbide ia osoa.

## Filmografia
### Zuzendaria

* Una cubana en España (1951)
* Con la música en el alma (1951)
* A La Habana me voy (1951)
* Buenos Aires a la vista (1950)
* El seductor (1950)
* Todo un héroe (1949)
* Fúlmine (1949)
* Maridos modernos (1948)
* Cuidado con las imitaciones (1948)
* Lucrecia Borgia (1947)
* Un marido ideal (1947)
* Tres millones... y el amor (1946)
* No salgas esta noche (1946)
* Un modelo de París (1946)
* La amada inmóvil (1945)
* Una mujer sin importancia (1945)
* La danza de la fortuna (1944)
* Los dos rivales (1944)
* La piel de zapa (1943)
* Pasión imposible (1943)
* La suerte llama tres veces (1943)
* La casa de los millones (1942)
* Secuestro sensacional!!! (1942)
* La novela de un joven pobre (1942)
* Peluquería de señoras (1941)
* Cándida millonaria (1941)
* Joven, viuda y estanciera (1941)
* El más infeliz del pueblo (1941)
* Mi fortuna por un nieto (1940)
* Los celos de Cándida (1940)
* El astro del tango (1940)
* Amor (1940)
* Cándida (1939)
* Entre el barro (1939)
* Mi suegra es una fiera (1939)
* Jettatore (1938)

### Gidoilaria

* Una cubana en España (1951)
* Buenos Aires a la vista (1950)
* Una mujer sin importancia (1945)
* La danza de la fortuna (1944)
* Los dos rivales (1944)
* La casa de los millones (1942)
* Secuestro sensacional (1942)
* Peluquería de señoras (1941)
* Cándida millonaria (1941)
* Joven, viuda y estanciera (1941)
* El más infeliz del pueblo (1941)
* Mi fortuna por un nieto (1940)
* Los celos de Cándida (1940)
* El astro del tango (1940)
* Amor (1940)
* Cándida (1939)
* Entre el barro (1939)
* Jettatore (1938)
* El caballo del pueblo (1935)
* Noches de Buenos Aires (1935)
* Las luces de Buenos Aires (1931)
* Datuak: Q6700358
# MacConkey agar

MacConkey agarra mikrobiologiako laborategietan erabiltzen den hazkuntza-ingurune solidoa da, eskakizun nutritibo apalak dituzten bakterio Gram negatiboak (enterobakterioak, batez ere) hazteko erabiltzen dena.
Alfred Theodore MacConkey mikrobiologo britainiarrak 1905ean erabili zuen estreinakoz bere izena daraman hazkuntza-ingurunea.
Hazkuntza-ingurune hautakorra eta bereizgarria da hau. Hautakorra, kristal morea koloratzailea eta behazun-gatzak dituelako, bakterio Gram positiboen hazkuntza galarazten dutenak. Eta bereizgarria, gorri neutro koloratzaileari esker laktosa hartziten duten eta ez dutenen arteko bakterio enterikoen bereizketa egiten duelako (hartzitzaileek kolonia arrosak eratzen dituzte, eta besteek kolorerik gabeko koloniak).
MacConkey hazkuntza-ingurunearen elikagaien iturri nagusia peptonak dira.

## Osaketa

MacConkey hazkuntza-ingurunearen osagarriak hauek dira:
* Gelatinazko peptona - 17 gr.
* Haragi-peptona - 1,5 gr.
* Laktosa - 10 gr.
* Behazun-gatzak - 1,5 gr.
* Sodio kloruroa - 5 gr.
* Gorri neutroa - 0.03 gr.
* More kristala - 0,01 gr.
* Agarra - 13,5 gr.

## Laktosaren hartzidura

* Laktosa hartzitzen duten enterobakterioak (Lac+): Laktosa hartzitzerakoan, bakterio hauek ingurunea azidotzen dute, Ondorioz, gorri neutro koloratzaileak kolore arrosa-gorria hartzen du (kolonia arrosak). Talde honetan Escherichia coli, Enterobacter, Klebsiella, Citrobacter....daude.
* Laktosa hartzitzen ez duten enterobakterioak (Lac-): Inguruneko pHa ez da aldatzen, beraz koloratzaileak ez du aldaketarik ere (kolorerik gabeko koloniak). Talde honetan Salmonella, Shigella, Proteus eta Yersinia, besteak beste, daude.

## Erreferentziak

* ↑ Forbes, B, Sahm, D.F., Weissfeld, A.: Diagnóstico Microbiológico Ed. Panamericana (2004), 15 orr. ISBN: 950-06-0796-4
* ↑ MacConkey Agar Britania Lab
* ↑ Forbes, B, Sahm, D.F., Weissfeld, A.: Diagnóstico Microbiológico Ed. Panamericana (2004), 140-143 orr. ISBN: 950-06-0796-4

## Kanpo estekak

* Datuak: Q1542323
* Multimedia: MacConkey agar / Q1542323
# Mabuyinae

Mabuyinae Scincidae familiako narrasti subfamilia bat da.

## Generoak

* Alinea Hedges & Conn, 2012
* Aspronema Hedges & Conn, 2012
* Brasiliscincus Hedges & Conn, 2012
* Capitellum Hedges & Conn, 2012
* Chioninia Mausfeld, Böhme, Misof, Vrcibradic & Rocha, 2002
* Copeoglossum Tschudi, 1845
* Dasia Gray, 1839
* Eumecia Bocage, 1870
* Eutropis Fitzinger, 1843
* Exila Hedges & Conn, 2012
* Mabuya Fitzinger, 1826
* Manciola Hedges & Conn, 2012
* Maracaiba Hedges & Conn, 2012
* Marisora Hedges & Conn, 2012
* Notomabuya Hedges & Conn, 2012
* Orosaura Hedges & Conn, 2012
* Panopa Hedges & Conn, 2012
* Psychosaura Hedges & Conn, 2012
* Spondylurus Fitzinger, 1826
* Trachylepis Fitzinger, 1843
* Varzea Hedges & Conn, 2012
* Vietnascincus Darevsky & Orlov, 1994

## Kanpo estekak

* Datuak: Q15108010
* Espezieak: Mabuyinae
# MacCumhail Park

MacCumhail Park edota Páirc Sheáin Mac Cumhaill Irlandako Donegal konderriko Ballybofey udalerrian dagoen joko gaelikoetako estadio bat da, bertan futbol gaeliko nahiz hurling kiroletako partiduak jokatu ohi direlarik. Donegal GAA taldearen egoitza da.

## Kanpo estekak

* Datuak: Q3776507
# MacDonnell mendikatea

MacDonnell mendikatea (ingelesez: MacDonnell Ranges) hegoaldeko Ipar Lurraldean dagoen mendikatea da, Alice Springs inguruan dagoena. 400 kilometro inguruko luzera du eta mendirik garaiena Ziel mendia (1.510 metro) da. John McDouall Stuartek 1860an eskualdea esploratu zuen.

## Gallery

* Larapinta burdinbidetik Glen Helen inguruan
* Ellery Creek Big Hole
* Ellery Creek eta eukaliptoak
* Ikspegia
* Simpsons pasabidea
* Serpentine arroila

## Erreferentziak

* ↑ Hema Maps. (1997). Discover Australia's National Parks. Milsons Point: Random House Australia, 242—246 or. ISBN 1-875992-47-2..

## Kanpo estekak

* Datuak: Q1475441
* Multimedia: MacDonnell Ranges / Q1475441
# Maldiverazko Wikipedia

Maldiverazko Wikipedia Wikipediaren maldivera edo dhivehi hizkuntzako edizioa da. 2009ko urriaren hasieran 3.196 artikulu zituen eta Wikipedien zerrendan 130.a zen.

## Kanpo estekak

* Maldiverazko Wikipedia
* Datuak: Q928808
* Multimedia: Maldivian Wikipedia / Q928808
# Maldivetako bandera

Maldivetako bandera :
| Erabilera | |
| Proportzioa | 2:3 |
| Erabakia | 1965 |
| Koloreak | |
Maldivetako bandera 1965eko uztailaren 25ean erabakitakoa da. Fondoa gorria da eta berde koloreko laukizuzen bat dago erdian, barruan ilargierdi bat duelarik. Kolore gorriak herrialdeko heroiei omenaldia adierazten du, berdeak bakea eta oparotasuna eta ilargierdia islamaren adierazle da.

## Kanpo estekak

* Datuak: Q169441
* Multimedia: Flags of the Maldives / Q169441
# Maldon

Maldon, Ingalaterrako ekialdeko kostaldean dagoen udalerri bat da, Essex konderrian.
2011n 14.220 biztanle zituen.
* Datuak: Q1011062
* Multimedia: Maldon / Q1011062